ఆచార్య హేమచంద్రుడు
ఆయన గుజరాత్ రాష్ట్రం లోని "ఢంఢుక" (అహ్మదాబాద్ దక్షిణ ప్రాంతం నుండి 100 కి.మీ. దూరంలో) గ్రామములో చాచాదేవ మరియు పాహినీ దేవిలకు జన్మించాడు. వారు అతనికి "చంద్రదేవ" అని నామకరణం చేసిరి. ఆయన జన్మ ప్రదేశంలో జైన తీర్థం అయిన మొథీరా ఉన్నది.ఆయన యువకునిగా ఉన్నపుడు "దెరసార్" వద్ద సన్యాసి దీక్షను ప్రారంభించి తన పేరును "సోమచంద్ర"గా మార్చుకున్నాడు. ఆయన మత గ్రంథములు, తత్వ శాస్త్రము, తర్క శాస్త్రము మరియు వ్యాకరణ శాస్త్రముల పై శిక్షణ పొందాడు. క్రీ.శ.1110 లో తన 21 వ సంవత్సరంలో ఆయన జైనుల లో శ్వేతాంబరుల ఆచార్యునిగా గుర్తింపబడ్డాడు. ఆయనకు సోమచంద్రుడుగా నామకరణం జరిగింది. ప్రస్తుతం హేమచంద్రునిగా ప్రజాదరణ పొందింది.
పచ్చా రామచంద్రరావు
పచ్చా రామచంద్రరావు ప్రపంచ ప్రఖ్యాత లోహ శాస్త్రజ్ఞుడు. 1942 మార్చి 21 న కృష్ణా జిల్లా కౌతవరం గ్రామంలో నారాయణస్వామి, లక్ష్మీబాయి దంపతులకు జన్మించాడు. కాశీ హిందూ విశ్వవిద్యాలయములో విద్యార్థిగా (1963-68), ఆచార్యునిగా (1964-92), ఉపకులపతిగా (2002-05) చేసిన ఎకైక వ్యక్తి రామచంద్రరావు. 1992 నుండి 2002 వరకు జంషెడ్ పూర్ లోని జాతీయ లోహశాస్త్ర పరిశోధనాశాల నిర్దేశకునిగా పనిచేశాడు. పిమ్మట 2005 నుండి 2007 వరకు Defence Institute of Advanced Technology తొలి ఉపకులపతిగా పనిచేశాడు. పదవీ విరమణ తరువాత హైదరాబాదు లోని 'అంతర్జాతీయ లోహశాస్త్ర, నూతన పదార్థ పరిశోధనా సంస్థ' లో రాజా రామన్న ఫెలోగా చేశాడు.